Ο **Χανς Γιόχαν Μπαλτάσαρ Κέλερ** (γερμανικά: Hans Johann Balthazar Keller vom Steinbock), γνωστός και ως **Ζαν-Μπαλταζάρ Κελέρ** (γαλλικά: Jean-Balthazar Keller), γεννήθηκε το 1638 στη Ζυρίχη και πέθανε στο Παρίσι το 1702, ήταν Ελβετός γλύπτης και κατασκευαστής πυροβόλων στην υπηρεσία του Γαλλικού κράτους.

Βιογραφικά στοιχεία
-------------------

Ο Γιόχαν Μπαλτάσαρ Κέλερ γεννήθηκε το 1638 στη Ζυρίχη, γόνος σημαντικής ελβετικής οικογένειας που χρονολογείται από τον 7ο αιώνα. Ήταν γιος του Γιόχαν-Μπαλτάσαρ Κέλερ του Στάινμποκ (1603–1657) και της Βερένα Βέτσελ (1617–1679).

Έδειξε μεγάλο ταλέντο στο σχέδιο και άρχισε να εκπαιδεύεται ως χρυσοχόος. Μετά από πρόταση του μεγαλύτερου αδελφού του Γιόχαν Τζάκομπ Κέλερ (1635-1700), κατασκευαστή πυροβόλων στη γαλλική υπηρεσία, πήγε στο Παρίσι το 1660 για να ασκήσει αυτό το επάγγελμα. Και στους δύο ανατέθηκε η κατασκευή χυτηρίων στη Μπεζανσόν, στο Νεφ-Μπρισάκ και το Πινερόλο. Μετά το 1674 επέστρεψαν στο Παρίσι.

Στα τέλη της δεκαετίας του 1680, ο Γιόχαν Μπαλτάσαρ Κέλερ άρχισε τις προετοιμασίες για τη χύτευση του έφιππου αγάλματος του Λουδοβίκου ΙΔ΄, που προοριζόταν για την πλατεία Βαντόμ (τότε πλατεία του Μεγάλου Λουδοβίκου) στο Παρίσι, το οποίο απεικόνιζε τον βασιλιά ως Ρωμαίο αυτοκράτορα. Τα σχέδια ήταν του Γάλλου γλύπτη Φρανσουά Ζιραρντόν, κατά παραγγελία της πόλης του Παρισιού. Σε ένα ειδικά χτισμένο χυτήριο, το άγαλμα ύψους σχεδόν 7 μέτρων ρίχτηκε για πρώτη φορά σε μια διαδικασία χύτευσης στις 31 Δεκεμβρίου 1692 (αποκαλυπτήρια το 1699, καταστροφή το 1792). Ο Κέλερ δημιούργησε επίσης μνημειώδη χάλκινα γλυπτά για το πάρκο των Βερσαλλιών και τον κήπο του Κεραμεικού.

Το 1697 διορίστηκε Γενικός επίτροπος των χυτηρίων του βασιλικού πυροβολικού και Επιθεωρητής του μεγάλου χυτηρίου του βασιλικού οπλοστασίου στο Παρίσι. Τα τέσσερα διάσημα αγάλματα, που χτίστηκαν από τους αδελφούς Κέλερ μεταξύ 1684 και 1686, κοσμούν την πρόσοψη του ανακτόρου των Βερσαλλιών (1701).

Στις 9 Φεβρουαρίου 1682 παντρεύτηκε τη Σουζάν ντε Μπουμπέρ ντε Μπερνάτρ, κόρη μιας πλούσιας οικογένειας από την Πικαρδία.

Οι αδελφοί Κέλερ, οι οποίοι κατασκεύασαν σημαντικό αριθμό κανονιών κατά τη διάρκεια της σταδιοδρομίας τους, είχαν καθοριστική επιρροή στην ανάπτυξη του πυροβολικού στη Γαλλία.

Ο Κέλερ πέθανε στο Παρίσι στις 17 Μαρτίου 1702. Ανδριάντας του βρίσκεται στο Μουσείο του Λούβρου, ανάμεσα στους 86 Επιφανείς Άνδρες της Γαλλίας.

Έργα
----

* Άδωνις (1687) Εθνικό Μουσείο του ανακτόρου των Βερσαλλιών.*Άδωνις* (1687) Εθνικό Μουσείο του ανακτόρου των Βερσαλλιών.
* Σεμνή Αφροδίτη (1687) - Εθνικό Μουσείο του ανακτόρου των Βερσαλλιών.*Σεμνή Αφροδίτη* (1687) - Εθνικό Μουσείο του ανακτόρου των Βερσαλλιών.
* Ο Ροδανός, έργο του Ζαν-Μπατίστ Τυμπί, κατασκευή των αδελφών Κέλερ, στους κήπους του ανακτόρου των Βερσαλλιών, Γαλλία.*Ο Ροδανός*, έργο του Ζαν-Μπατίστ Τυμπί, κατασκευή των αδελφών Κέλερ, στους κήπους του ανακτόρου των Βερσαλλιών, Γαλλία.

Παραπομπές
----------

1. ↑  (Ολλανδικά) *RKDartists*. rkd.nl/explore/artists/43788. Ανακτήθηκε στις 23  Αυγούστου 2017.
2. ↑  *GeneaStar*. kellervomsteinbockh.
3. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 122495772. Ανακτήθηκε στις 18  Οκτωβρίου 2015.
4. ↑  «Balthasar Keller». (Αγγλικά) *Union List of Artist Names*. 500067695.
5. ↑  «Jean Balthasar Keller». *British Museum person-institution thesaurus*. 137899.
6. ↑ . «second.wiki/wiki/johann\_balthasar\_keller».
7. ↑ . «en.geneastar.org/genealogy/kellervomsteinbockh/jean-balthazar-keller».
8. ↑ . «fr-academic.com/dic.nsf/Hans Johann-Balthazar Keller».
9. ↑ . «deutsche/biographie.de/Keller, Balthasar».
10. ↑ . «art.rmngp.fr/fr/library/artworks/jean-jacques-keller\_balthazar-keller\_bacchus-au-repos\_bronze\_1684».
11. ↑ . «eutouring.com/images\_paris\_statues\_Jean-Balthazar Keller statue».

Εξωτερικοί σύνδεσμοι
--------------------

* Πολυμέσα σχετικά με το θέμα  Balthazar Keller στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 5201330
* ISNI: 0000 0001 1208 9709
* GND: 122495772
* SUDOC: 181526433
* BNF: cb14964503w (data)
* ULAN: 500067695
* HDS: 019127
* RKD: 43788

 |

 |